Caswell Bay

Caswell Bay er et populært britisk feriested på den sørøstlige delen av Gowerhalvøya i Swansea i Wales.

Tilgang til stranden er relativt enkelt og på innsiden av sandstranden er en fritidspark. Caswell er ideell for surfing, ferieopphold i de nærliggende hotellene og Chalet Park. Stranden mottar jevnlig blått flagg-status og ligger nær landsbyen Mumbles.

Historie
Mellom 1829 og 1840 ble mye av arealet rundt Caswell Bay kjøpt opp av John James, en tidligere sjelesørger i Bishopston, til datteren og svigersønnen, Charles Morgan.Morgan, P. (1981) Caswell - The Making of a Landscape. Gower journal of the Gower Society, Vol.32 (1981), p. 6-10. I 1846 solgte Morgan-familien en del av eiendommen på østsiden av bukta til John Dillwyn Llewelyn, en av det 19. århundres pionerer innen fotografi, som var en fast gjest i bukta. Llewelyn bygde et feriehus, Caswell Cottage, som eksisterte fram til rundt 1960, og lå der hvor dagens offentlige parkeringsplass ligger.Gabb, G. (2000) The Dillwyn family in Mumbles. Gower journal of the Gower Society, Vol. 51, (2000), s. 20-30. I 1854 ønsket Prins Albert å få to av fotografiene hans fra området etter å ha sett dem på en utstilling. Llewelyns tretten år gamle barnebarn druknet mens han svømte i bukta i 1878, likskuet ble holdt i Caswell Bay Hotel.

Etter at fru Charles Morgan døde i 1877, ble Caswell-eiendommen delt mellom hennes seks barn. Like etter ble en del av eiendommen på vestsiden av bukta solgt til Davenport-familiene som bygde et stort hus på eiendommen. Huset ble kalt Redcliffe, oppkalt etter Redley Cliff som avgrenser den vestre siden av bukta. På slutten av 1920-årene var Redcliffe familiehjemmet til poeten Vernon Watkins, som var samtidig med og nær venn av Dylan Thomas. Huset stod der fram til 1960-årene da det ble revet for å gi plass til leilighetskomplekset Redcliffe som nå ligger på vestsiden av bukta.

De tre Morgan-døtrene, Emma, Agnes og Alice hadde Caswell Bay som sitt hjem fra 1877 og bygde mange av husene som ennå eksisterer, inkludert deres eget hjem, Bay House som ligger på høyden over midten av bukta. Søstrene plantet også mange av buktas karakteristiske furutrær.

I 1883 ble det bygget en vindmølle på toppen av Redley Cliff for å pumpe vann til husene i nærheten. Vindmølla ble sterkt skadet under en storm mindre enn fem år senere, og var ikke lenger i bruk i 1900. Den forble et landemerke til den ble revet av sikkerhetsgrunner i 1930, etter å ha blitt ødelagt i en mistenkelig brann. På toppen av Redley Cliff er det også spor etter forsvarsverk fra jernalderen.

Det ble i 1890-årene bygget en stor vanntank i betong ved foten av klippen, denne finnes også i dag. Vanntanken ble brukt til å samle vann fra en mindre kilde på slutten av det 19. århundre. På omtrent samme tid ble det bygd et pumpehus på østsiden av bukta, det bestod av to separate bygninger bygd like etter hverandre. Ved slutten av første verdenskrig var det ikke lenger behov for pumpehuset, og i en periode ble det brukt som kafé. Den nyeste av de to bygningene står fortsatt sammen med grunnmuren av den eldste bygningen.

I mer enn førti år i det 20. århundre spilte Caswell Bay en sentral rolle i en uløst drapssak. Mindre enn 2 år etter at de slo seg ned i et hus med utsikt over Caswell Bay, forsvant George Shotton og hustruen Mamie Stuart på mystisk vis før jul i 1919. Da politiet fant Shotton i 1920 mistenkte de at han hadde drept Mamie Stuart, men de var ikke i stand til å finne noen bevis. 5. november 1961 ble det funnet en sekk med menneskelige beinrester i en ubrukt gruve i Brandy Cove. En rettsmedisinsk undersøkelse viste at det var levningene til den savnede Mamie Stuart. Etter en omfattende etterforskning ble George Shotton sporet opp på en kirkegård i Bristol, han døde bare 3 år før.

På toppen av klippen over midten av bukta ligger leilighetskomplekset Caswell Bay Court som ble bygd i 1990-årene, på tomta hvor Caswell Bay Hotel tidligere lå.  Hotellet var bygd ut med utgangspunkt i en enkel viktoriansk villa bygd i 1850-årene.

I 2006 ble Caswell Bay rangert som en av de 50 beste strendene i Storbritannia av Guardian.co.uk.

Referanser

Eksterne lenker
 www.geograph.co.uk : bilder fra Caswell Bay og området rundt
 Surfing and beach pictures of Caswell bay, Mumbles, Swansea

Kategori:Swansea
Kategori:Strender i Storbritannia
Kategori:Wales' geografi